. На основу Одлуке о проглашењу ванредног стања („Сл. гласникРС”бр. 29/2020), Уредбе о организовању рада послодаваца за време ванредног стања („Сл. гласникРС”бр. 31/2020), одлукa Владе Републике Србије, препорука Института за јавно здравље Србије „Др Милан Јовановић Батут” и Светске здравствене организације, члана 192, а у вези са члановима 55, 56. 179. став 3. тачка 8) Закона о раду („Сл. гласникРС”, бр. 24/2005, 61/2005, 54/2009, 32/2013, 75/2014, 13/2017 - одлука УС, 113/2017 и 95/2018 - аутентичнотумачење), и члана 44 став 1 тачка 1) Статута ОШ „Вук Караџић“ у Сурдулици, дел.бр.228 од 27. 02. 2018. Године, чл. 159 и 160. и чл.164, став 1 тачка 14) и 15) Закона о основама система образовања и васпитања („Сл.гласник РС“, бр.88/2017, 27/2018 – др. закон, 10/2019, 27/2018 – др.закон и 6/2020), Школски одбор ОШ „Вук Караџић“ у Сурдулици, на телефонској седници оджаној 02. 04. 2020. године једногласно доноси:

**ПРАВИЛНИК О ОРГАНИЗАЦИЈИ РАДА
ОСНОВНЕ ШКОЛЕ „ВУК КАРАЏИЋ“ У СУРДУЛИЦИ** **ТОКОМ ТРАЈАЊА ВАНРЕДНОГ СТАЊА ЗБОГ ЗАРАЗНЕ БОЛЕСТИ COVID-19 („КОРОНАВИРУС”) И ПОСТУПАЊУ ЗАПОСЛЕНИХ**

**Члан 1.**

Овим правилником уређује се организација рада ОШ „Вук Караџић“ у Сурдулици, током трајања ванредног стања и поступање запослених у циљу свођења на најмању могућу меру могућности обо­левања и преношења вируса COVID-19 код запослених и радно ангажованих лица *(у даљем тексту – Послодавац).*

**Члан 2.**

Како би се у највећој могућој мери онемогућило оболевање и преношења вируса COVID-19 код запослених. Послодавац ће реорганизовати радно време и применити мере здравствене заштите садржане у пре­порукама Института за јавно здравље Србије „Др Милан Јовановић Батут” и Светске здравствене организације.

**Члан 3.**

На радним местима код којих је то могуће биће организован рад од куће уз обез­беђивање одговарајућих техничких услова од стране Послодавца, а у складу са од­лу­ком Послодавца којом се утврђује организовање радног времена током трајања ванредног стања.

Запослени који раде од куће пуно радно време или део радног времена долазиће у просторије школе само по налогу директора.

**Члан 4.**

По доношењу овог правилника директор ће донети одлуку у којој ће одредити, који ће запослени радити од куће део радног времена или пуно радно време и донети одговарајуће појединачне акте, којима ће регулисати рад од куће.

При доношењу одлуке из претходног става директор ће имати у виду радна места на којима запослени раде, могућност да се конкретни послови обављају од куће, као и да ли запослени, који раде на конкретном радном месту спадају у категорије стано­вни­штва угрожене од вируса COVID-19 („коронавирус”) у складуса одлукама и пре­по­рукама надлежних органа и институција.

Запослени, који раде у просторијама Послодавца послове ће обављати уз пре­дузимање здравствених мера, које су садржане члану 5. Правилника, као и уз орга­низацију рада спроведену на основу одлуке директора која треба на најмању могућу ме­ру да сведе могућност оболевања и преношења другима корона вируса.

**Члан 5.**

Док бораве у просторијама Послодавца, као и при доласку и одласку из прос­то­рија Послодавца запослени су дужни да:

* Одржавају удаљеност од најмање два метра једни од других у разговору приликом социјалних интеракција;
* избегавају контакт са свима који показују симптоме респираторних обољења попут кашљања, кијања, бола у грлу, повишене телесне температуре;
* чешће перу руке сапуном и водом минимум 20 секунди а нарочито:
* пре доласка у просторије Послодавца и након одласка из просторија Послодавца;
* након сваких сат времена проведених у просторијама Послодавца;
* издувавања носа, кијања и кашљања;
* пре и након физичког додира са другим лицима;
* пре, током и након припремања хране;
* пре јела;
* пре и након третирања ране или посекотине;
* након употребе тоалета;
* након контакта са животињама, храном за животиње или животињским излучевинама;
* након одлагања отпада;
* на сваких сат времена проветравају радне просторије;
* у ситуацијама када није могуће прање руку одржавају хигијену руку кори­ш­ћењем гела, који садржи 70% алкохола или другог одговарајућег средства за де­зин­фекцију руку;
* прекрију уста и нос приликом кашљања и кијања надлактицом, како би уста и нос остали чисти, или да кашљу и кијају у папирну марамицу, коју ће након то­га бацити и одмах потомо прати руке;
* избегавају додиривање лица, очију, уста и носа;

Послодавац ће обезбедити одговарајућа средства за спровођење мера из члана 5. Правилника, као и одвијање процеса рада у просторијама Послодавца, који треба да омогући стварање услова за спровођење мера из члана 5.

**Члан 6.**

Уколико се запослени непридржавају мера из члана 5.Правилника учиниће повреду радне дисциплине у смислу члана 164, став 1 тачке 14) и 15) Закона о основама система образовања и васпитања („Сл.гласник РС“, бр.88/2017, 27/2018 – др. закон, 10/2019, 27/2018 – др.закон и 6/2020) и члана 179. став 3. тачка 8) Закона о раду и представља разлог за отказ уговора *о раду* Пос­ло­давца и постојаће основ за њихову дисциплинску одговорност.

**Члан 7.**

Ради заштите здравља запослених, запо­слени неће присуствовати стручним и научним скуповима на које су се пријавили, неће се пријављивати на нове научне и стручне скупове нити ће бити упућивани на службена путовања у земљи и иностранству, осим у случају преке потребе.

Случај преке потребе дефинише се појединачним актом послодавца уз детаљно образложење, а у складу са одлукама и препорукама надлежних органа и институција.

**Члан 8.**

На видним местима у просторијама Послодавца, а посебно на улазним вратима, испред тоалета, кухиње и на вратима свих канцеларија биће истакнут извод из члана 5. Правилника.

Овај правилник биће послат на контакт адресе запослених.

**Члан 9.**

Овај правилник ступа на снагу даном објављивања на огласној табли Посло­дав­ца/интернет страници послодавца, и престаје да важи даном окончања ванредног стања због заразне болести COVID-19.

 **Председник Школског одбора**

 **ОШ „Вук Караџић“**

 **у Сурдулици**

 **НЕГОВАН ВУЧКОВИЋ, с.р.**

Објављено на огласној табли школе и web страници школе дана: 03. 04. 2020. године.